*E-mailom*

**Ministerstvo hospodárstva SR**

**Odbor plánovania a analýz**

K rukám zamestnanca povereného vedením

sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov

Mierová 19

827 15  Bratislava 212

Slovenská republika

**Naša značka**

2017/07/014

2017/07/015

2017/07/016

V Bratislave dňa 27.07.2017

Jedenkrát

Bez príloh

**Vec:** **Stanovisko člena Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov**

 - podľa čl. 4 ods. 3 Rokovacieho poriadku Stálej pracovnej komisie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Agentúre Slovak Business Agency ako združenie právnických osôb s účasťou Ministerstva hospodárstva Slovenskej republiky, ktorého záujmom a poslaním je podpora a rozvoj malého
a stredného podnikania v Slovenskej republike (ďalej len „SBA“), boli dňa 18.07.2017 doručené informácie sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov (ďalej len ako „Sekretariát“) o **začatí predbežného pripomienkového konania,** ktoré sa týkanasledujúcich materiálov:

***Riadne predbežné stanovisko k návrhu smernice Európskeho parlamentu a Rady, ktorým sa mení smernica 2006/22/ES, pokiaľ ide o požiadavky týkajúce sa dodržiavania predpisov, a ktorou sa stanovujú konkrétne pravidlá vzhľadom na smernicu 97/71/ES a smernicu 2014/67/EÚ v oblasti vysielania vodičov v odvetví cestnej dopravy***

***Riadne predbežné stanovisko k návrhu nariadenia Európskeho parlamentu a Rady, ktorým sa mení nariadenie (ES) č. 561/2006, pokiaľ ide o minimálne požiadavky na maximálne denné a týždenné časy jazdy, minimálne prestávky a časy denného a týždenného odpočinku, a nariadenie (EÚ) č. 165/2014, pokiaľ ide o určovanie polohy prostredníctvom tachografov***

***Riadne predbežné stanovisko k návrhu nariadenia Európskeho parlamentu a Rady, ktorým sa mení nariadenie (ES) č. 1071/2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy a nariadenie (ES) č. 1072/2009 o spoločných pravidlách prístupu nákladnej cestnej dopravy na medzinárodný trh***

SBA týmto k uvedenej veci zaujíma nasledujúce čiastkové stanovisko.

**II.**

SBA sa oboznámila s predkladateľom priloženými podkladmi a dospela k záveru, že posudzované materiály majú vzhľadom na ich charakter a fázu procesu, v ktorej sa nachádzajú, **negatívny vplyv** na podnikateľské prostredie.

SBA zároveň uvádza, že k Tabuľke vplyvov na vybrané oblasti, ktorá je rovnocenná Doložke vybraných vplyvov a k Analýze vplyvov na podnikateľské prostredie, ktoré sú uvedené v rámci jednotlivých materiálov, nemá žiadne námietky ani pripomienky.

**III.**

SBA žiada Sekretariát, aby o tomto závere oboznámil Stálu pracovnú komisiu.

**Slovak Business Agency**

Marián Letovanec

Zástupca v rámci Stálej pracovnej komisie